ભાડ ગામના સરપંચ નવનીતભાઈ અકબરીને પૂછતા તેઓએ જણાવ્‍યું હતું કે સિંહ તો ગામમાં અવાર નવાર ઘૂસી જાય છે પરંતુ એક દીપડાએ છેલ્‍લા બે દિવસથી ગામમાં આતંક મચાવ્‍યો હોય તેમ ગામના રહીશ છ થી સાત જેટલા ઘરમાં ઘૂસી દીપડાએ બે પશુઓના શિકાર કર્યા છે અને અન્‍ય ત્રણ પશુઓને નાની મોટી ઈજા કરેલ છે. અમે આજે ખાંભા વનવિભાગને લેખિત રજૂઆત કરી છે અને આ દીપડો અન્‍ય કોઈ માણસ પર હુમલો કરે તે પહેલા દીપડાને પકડવા પાંજરૂ મુકવા વન વિભાગ પાસે માંગ કરેલ છે.